'খালেদা জিয়াকে জেলে রেখে নেতাকর্মীরা ঘুমায় কী করে'
Previous ২০১৫ সালে আরও একবার বহিষ্কার হয়েছিল রাজীব
Next ওমর ফারুক চৌধুরীকে ছাড়াই বিকেলে শেখ হাসিনার সঙ্গে বৈঠক করবেন যুবলীগ নেতারা
এনবিএস | Sunday, October 20th, 2019 | প্রকাশের সময়: 12:44 pm
ঢাকা বিশ্ববিদ্যালয়ের আইন বিভাগের অধ্যাপক আসিফ নজরুল বলেন, বিএনপি নেতাকর্মীদের উদ্দেশ্যে আমার তিনটি প্রশ্ন- আপনারা যে এত সংগ্রাম করলেন, আন্দোলন করলেন, এই অবিশ্বাস্য নির্বাচনের পরে হঠাৎ করে আপনারা চুপসে গেলেন কেন? দ্বিতীয় প্রশ্ন- দুই কোটি টাকা ব্যাংকে থেকে চার-সাড়ে চার কোটি টাকা হয়েছে এ রকম একটা মামলায় আপনাদের দলের নেত্রী (খালেদা জিয়া) ধুঁকে ধুঁকে জেলখানায় মরছে আপনারা রাতে ঘুমান কিভাবে? আর তৃতীয় প্রশ্ন হলো- আপনাদের নেত্রী সব দুঃশাসন অন্যায় অত্যাচারের বিরুদ্ধে লড়ে বারবার বিজয়ী হয়েছেন। আপনারা তার কাছে কী শিখেছেন?
সুপ্রিম কোর্ট আইনজীবী সমিতি মিলনায়তনে বাংলাদেশ নারী ও শিশু অধিকার ফোরাম আয়োজিত সেমিনারে শনিবার এসব কথা বলেন তিনি।
আবরার ফাহাদ হত্যাকাণ্ডের প্রসঙ্গে ঢাকা বিশ্ববিদ্যালয় অধ্যাপক বলেন, বাংলাদেশের আইনে কাউকে জিজ্ঞাসাবাদ করার ক্ষমতা ছাত্রলীগকে দেয়া হয়নি। কারো মোবাইল ফোন ল্যাপটপ চেক করার ক্ষমতা ছাত্রলীগকে দেয়া হয়নি। কেউ শিবির কি না সেজন্য পেটানোর ক্ষমতা দেয়া হয়নি। হল থেকে বের করে দেওয়ার ক্ষমতা দেয়া হয়নি। তারা যদি জানতে পারে নিষিদ্ধ সংগঠনের হয়ে কেউ কাজ করছে পুলিশের কাছে তারা ইনফর্ম করতে পারবে, প্রভোস্টের কাছে ইনফর্ম করতে পারবে। এছাড়া আর কোনো কিছু করার আইন বাংলাদেশে নাই। প্রফেসর আসিফ নজরুল আরো বলেন, বিএনপি আমলে, জাতীয় পার্টির আমলে টর্চার হতো না এটা ঠিক না। কিন্তু এই মাত্রায়? এই ফ্রিকোন্সিতে? এত ভয়াবহভাবে? এত ঘন ঘন?
বাংলাদেশ নারী ও শিশু অধিকার ফোরামের আহ্বায়ক সেলিমা রহমানের সভাপতিত্বে নাগরিক ঐক্যের আহ্বায়ক মাহমুদুর রহমান মান্না, বিএনপির ভাইস চেয়ারম্যান অ্যাডভোকেট খন্দকার মাহাবুব হোসেন প্রমুখ সেমিনারে বক্তব্য রাখেন।